《和紫虚丹房二十首 其九》
明代·程通

双峰列翠近宫城，猿鹤亲人惯不惊。万壑烟霞抟曙色，五更风雨送潮声。

时平不动干戈事，春作方兴耒耜耕。暇日凭高重回首，玉京迢递五云横。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。